স্পোর্টস রিপোর্টার : এশিয়ান হকি ফেডারেশন (এএইচএফ) কাপের গ্রুপ পর্বের দ্বিতীয় ম্যাচে আজ জিমিদের প্রতিপক্ষ চাইনীজ তাইপে। হংকংয়ের কিংস পার্ক হকি স্টেডিয়ামে বাংলাদেশ সময় বেলা চারটায় ম্যাচটি শুরু হবে। শিরোপা জয়ের লক্ষ্য নিয়ে হংকং গেছে বাংলাদেশ দল। গ্রুপ লড়াইয়ের প্রথম ম্যাচে স্বাগতিক হংকংকে হারিয়ে দারুণ সূচনা করেছে লাল-সবুজ দলটি। লক্ষ্যে পৌঁছাতে প্রতিটি ম্যাচেই জয় চায় জিমি, চয়নরা। চার দলের এ-গ্রুপের প্রথম ম্যাচে তারা ৪-২ গোলে হারিয়েছে স্বাগতিক হংকং চায়নাকে। এবার জিমিদের সামনে চাইনিজ তাইপে। হংকংয়ের চেয়ে চাইনিজ তাইপে অপেক্ষাকৃত দুর্বল দলই বাংলাদেশের কাছে। বাংলাদেশের সঙ্গে তাদের ট্র্যাক রেকর্ডও খারাপ। নিকট অতীতে তাইপে বাংলাদেশের সঙ্গে কখনও জয় পায়নি।